kardosdrur/scandi-wiki huggingface dataset:
Pecos River

Pecos River er en flod der løber  i New Mexico og Texas i USA. Den starter ved småbyen Pecos i New Mexico, og er 1.490 kilometer lang. Den løber gennem den østlige del af delstaten og videre ind i det vestlige Texas, før den munder ud i Rio Grande nær Del Rio. Floden afvander et areal på  omkring 115.000 km²

Pecos River er i New Mexico opdæmemet ved Avalon og McMillan. Dæmningerne blev bygget for at kunstvande omkring 10.000 ha, som en del av et projekt startet i 1906. I Texas er floden opdæmmet ved Red Bluff-dæmningen som danner Red Bluff-reservoiret. Den del af reservoiret som strækker sig ind i New Mexico udgør det laveste punkt i den delstaten. New Mexico og Texas havde tidligere en strid om vandrettighederne til floden, som blev afgjort af den føderale regering i 1949.

Pecos River spillede en stor rolle under spaniolernes udforskning af Texas.

I den sidste halvdel af 1800-tallet var «vest for Pecos»  en henvisning til det barske grænseland i Det vilde vesten.

Dele af floden blev 6. juni 1990 fredet som «National Wild and Scenic River».

Se også
Vandløb i USA

Eksterne kilder/henvisninger 

Final Pecos Wild and Scenic River Management Plan 2003

Vandløb i New Mexico
Vandløb i Texas
Jesús Arellano

José de Jesús Arellano Alcócer (født 8. maj 1973 i Monterrey, Mexico) er en tidligere mexicansk fodboldspiller (kantspiller).

Arellano spillede på klubplan størstedelen af sin karriere hos CF Monterrey i sin fødeby. Her tilbragte han hele 17 sæsoner, og var med til at vinde tre mexicanske mesterskaber. Han var også i tre sæsoner tilknyttet Chivas Guadalajara.

Arellano nåede over en periode på 11 år at spille 70 kampe og score syv mål for Mexicos landshold. Han repræsenterede sit land ved en lang række internationale slutrunder, heriblandt VM i 1998 i Frankrig, VM i 2002 i Sydkorea/Japan og VM i 2006 i Tyskland. Han var også med til at vinde guld ved Confederations Cup 1999 på hjemmebane samt ved de nordamerikanske mesterskaber CONCACAF Gold Cup i 2003.

Titler 
Liga MX
 2003, 2010 og 2011 med CF Monterrey

Confederations Cup
 1999 med Mexico

CONCACAF Gold Cup
 2003 med Mexico

Referencer 

Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Fodboldspillere fra Mexico
Fodboldspillere fra C.F. Monterrey
Fodboldspillere fra C.D. Guadalajara
Personer fra Monterrey
Mizrahisk jødedom

Mizrahisk jødedom er en fælles betegnelse for de traditioner af jødedommen, som stammer fra Mellemøsten, med hovedvægt på området fra Egypten til Irak og Den arabiske halvø. Man inkluderer også ofte persisk jødedom under samlebetegnelsen mizrahisk jødedom, selv om denne traditionen har tydelig selvstændige træk. Rituelt set har mizrahisk jødedom fælles træk med både sefardisk jødedom og askenazisk jødedom, men bliver ofte set i sammenhæng med sefardisk jødedom på grund af den stærke påvirkning fra denne siden senmiddelalderen. I snæver forstand inkluderer mizrahisk jødedom ikke den yemenitiske jødedom og de lokale indiske traditioner blandt Bene Israel i Mumbai-området og cochin-jøder i den indiske delstat Kerala.

Den mizrahiske jødedommen i snæver forstand følger den rituelle tradition "‘edót hammizráh".

Jøder
Jødedom
Rafael García Torres

Jose Rafael García Torres (født 14. august 1974 i Mexico City, Mexico) er en tidligere mexicansk fodboldspiller (central midtbane).

García tilbragte hele sin 16 år lange karriere i hjemlandet, hvor han blandt andet var tilknyttet Pumas UNAM, Deportivo Toluca og Cruz Azul. Længst tid var han tilknyttet Deportivo, hvor han spillede i seks sæsoner og var med til at vinde tre mexicanske mesterskaber.

Gárcia nåede over en periode på 10 år at spille 52 kampe og score tre mål for Mexicos landshold. Han repræsenterede sit land ved en lang række internationale slutrunder, heriblandt VM i 2002 i Sydkorea/Japan og VM i 2006 i Tyskland. Han var også med til at vinde guld ved Confederations Cup 1999 på hjemmebane samt ved de nordamerikanske mesterskaber CONCACAF Gold Cup i 2003.

Titler 
Liga MX
 1999, 2000 og 2003 med Deportivo Toluca

Confederations Cup
 1999 med Mexico

CONCACAF Gold Cup
 2003 med Mexico

Referencer 

Fodboldspillere fra Mexico
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Fodboldspillere fra Deportivo Toluca
Fodboldspillere fra Cruz Azul
Fodboldspillere fra Club Universidad Nacional
Personer fra Mexico City
Ramón Morales

Ramón Morales Higuera (født 10. oktober 1975 i La Piedad, Mexico) er en tidligere mexicansk fodboldspiller (venstre midtbane).

Morales karriere er primært associeret med hans 11 sæsoner lange ophold hos Chivas Guadalajara. Her spillede han fra 1999 til 2010 og var i 2006 med til at sikre klubben det mexicanske mesterskab. Han spillede også tre sæsoner hos Chivas' ligarivaler fra CF Monterrey.

Morales spillede desuden 57 kampe og scorede fem mål for Mexicos landshold. Han repræsenterede sit land ved en lang række internationale slutrunder, heriblandt VM i 2002 i Sydkorea/Japan og VM i 2006 i Tyskland.

Titler 
Liga MX
 2006 med Chivas Guadalajara

Referencer 

Fodboldspillere fra Mexico
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Fodboldspillere fra C.F. Monterrey
Fodboldspillere fra C.D. Guadalajara
Pragtlyrehale

Pragtlyrehale (Menura novaehollandiae) også kaldt Grå lyrehale er en fugl af familien lyrehaler inden for ordnen spurvefugle. Pragtlyrehalen er endemisk for Australien og sammen med ravnen hører den til de største af alle spurvefugle. Lyrehaler er i øvrigt kendt for deres evne til at imitere lyde.

Tre underarter er i dag anerkendt 
 Menura novaehollandiae edwardi (Chisholm, 1921)
 Menura novaehollandiae novaehollandiae (Latham, 1802)
 Menura novaehollandiae victoriae (Gould, 1865)

Referencer

Eksterne henvisninger 

Fugle fra Australien
Spurvefugle
Jared Borgetti

Jared Francisco Borgetti Echavarría (født 14. august 1973 i Culiacancito, Mexico) er en tidligere mexicansk fodboldspiller (angriber), og den mest scorende spiller i det mexicanske landsholds historie.

Karriere 
Borgetti startede sin seniorkarriere i 1994 hos Atlas, men slog først for alvor i gennem da han i 1996 skiftede til Torreón-klubben Santos Laguna. Han spillede for klubben de følgende otte sæsoner, og var med til at sikre den det mexicanske mesterskab i både 1997 og 2001.

Efter i 2005 at have spillet kortvarigt for CF Pachuca skiftede Borgetti til den engelske Premier League, hvor han skrev kontrakt med Bolton Wanderers. Opholdet her blev dog ikke nogen succes, og efter kun ét år forlod han England og endte efter også at have spillet for en klub i Saudi-Arabien igen i Mexico. Slutningen på hans karriere blev tilbragt her, og han repræsenterede blandt andet Cruz Azul, Chivas Guadalajara og CF Monterrey i løbet af sine sidste år som professionel.

Landshold 
Borgetti spillede over en periode på 11 år 89 kampe og scorede 46 mål for Mexicos landshold, hvilket giver ham nationens scoringsrekord. Hans første landskamp var en venskabskamp 5. februar 1997 mod Ecuador, mens hans sidste optræden i landsholdstrøjen fandt sted 22. juni 2008, i en VM-kvalifikationskamp på hjemmebane mod Belize.

Han repræsenterede sit land ved en lang række internationale slutrunder, heriblandt VM i 2002 i Sydkorea/Japan og VM i 2006 i Tyskland. Han var også med til at vinde guld ved de nordamerikanske mesterskaber CONCACAF Gold Cup i 2003.

Titler 
Liga MX
 1997 og 2001 med Santos Laguna

CONCACAF Gold Cup
 2003 med Mexico

Referencer

Eksterne henvisninger 

 Biografi på soccermaniak.com

Fodboldspillere fra Mexico
Fodboldspillere fra Bolton Wanderers F.C.
Fodboldspillere fra Cruz Azul
Fodboldspillere fra C.D. Guadalajara
Fodboldspillere fra Club León
Fodboldspillere fra Club Santos Laguna
Fodboldspillere fra C.F. Monterrey
Fodboldspillere fra Puebla FC
Fodboldspillere fra CF Pachuca
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Jødisk exodus fra arabiske lande til Israel

Den jødiske exodus fra arabiske lande til Israel (, Yetziat yehudim mi-medinot Arav;  Hijrat al-Yahud min al-arad' al-Arabiya) var en masseflugt og -deportation af jøder, overvejende med sefardisk og Mizrahi baggrund, fra arabiske og muslimske lande, fra 1948 til begyndelsen af 1970-erne. Selv om jøder var begyndt at forlade samfundene i Mellemøsten og Nordafrika allerede i slutningen af 1800-tallet og flygte i større antal fra en del arabiske lande i 1930-erne og begyndelsen af 1940-erne, blev migrationen ikke af nogen større betydning før end under Den arabisk-israelske krig 1948.

Fra 1948 til begyndelsen af 1970-erne forlod mellem 800.000–1.000.000 jøder deres hjem i den arabiske verden for at flygte, eller de blev deporterede. 260.000 af dem nåede Israel mellem 1948 og 1951, 600.000 frem til 1972. Libanon var det eneste arabiske land, som så en stigning i sin jødiske befolkning efter 1948, hvilket skyldtes en indvandring fra andre arabiske lande. I 1970-erne mindskedes de jødiske samfund i Libanon der imod på grund af fjendtlighed under den libanesiske borgerkrig. År 2002 udgjorde jøder fra arabiske lande og deres børn næsten halvdelen af Israels daværende befolkning.

Der fandtes flere årsager til de store flyttestrømme: I de muslimske lande, som jøder flygtede fra, fandtes en antisemitisme, politisk instabilitet og udelukkelse af jøder fra samfundslivet. Samtidig lokkede i Israel idéen om et jødisk land. Den arabiske nationalisme drev mange jøder ud af de arabiske lande, og mange regimer ville fremstille den jødiske udelukkelse fra samfundslivet som et folkeligt svar på den palæstinensiske flugt fra Israel. I Libyen flyttede de fleste jøder i 1951, mens de tilbageværende fik deres medborgerskab ophævet i 1961, og de sidste tilbageværende jøder evakueredes under seksdageskrigen. Jøderne i Yemen og Aden evakueredes for størstedelens vedkommende i 1949 och 1950 på grund af frygt for deres sikkerhed. Irakiske jøder opfordredes til at forlade landet af den irakiske regering. De egyptiske jøder begyndte at flygte i 1948, og de tilbageværende blev udvist i 1956. I Algeriet fratoges jøderne deres medborgerskab og flyttede til Frankrig eller Israel. I Marokko bevirkede pogromer i 1948 begyndelsen til udvandringen, men største delen af det jødiske samfund flyttede i 1960-erne. Den ejendom, som jøderne ejede, blev solgt, beslaglagt eller smuglet ud af de lande, som de forlod.

Noter 

Jøder
Migration
Mellemøstens historie
Israels historie
Guillermo Ochoa

Francisco Guillermo Ochoa Magaña (født 13. juli 1985 i Guadalajara, Mexico) er en mexicansk fodboldspiller (målmand). Han spiller for América i Mexico.

Ochoa startede sin seniorkarriere i den hjemlige liga hos Club América, hvor han spillede fra 2004 til 2011. Herefter rejste han til Europa, og skrev kontrakt med AC Ajaccio på den franske ø Korsika. Her spillede han frem til sommeren 2014, hvor han skiftede transferfrit til Málaga.

Landshold 
Ochoa står (pr. november 2022) noteret for 132 kampe for Mexicos landshold. Han har repræsenteret landet ved både VM i 2006, VM i 2010, VM i 2014 og VM i 2018. Han har også to gange, i 2009 og 2011, været med til at vinde guld ved de nordamerikanske mesterskaber CONCACAF Gold Cup.

Titler 
Liga MX
 2005 med Club América

'''CONCACAF Gold Cup
 2009 og 2011 med Mexico

Eksterne henvisninger 

Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Mexico
Fodboldspillere fra Club América
Fodboldspillere fra AC Ajaccio
Fodboldspillere fra Málaga CF
Personer fra Guadalajara
Fodboldspillere ved sommer-OL 2004
Fodboldspillere ved sommer-OL 2020
Olympiske medaljevindere i fodbold
Olympiske bronzemedaljevindere fra Mexico
Medaljevindere ved sommer-OL 2020
Deltagere ved verdensmesterskabet i fodbold 2022
Øreløs varan

Øreløs varan (Lanthanotus borneensis) er en brun øgle som lever i den nordlige del af Borneo.

Kun omkring 100 eksemplarer af arten er nogensinde blevet fanget. De eneste sikre fund er fra den malaysiske delstat Sarawak, men der er også ubekræftede rapporter fra Kalimantan, den indonesiske del af Borneo. Den minder om både giftøgler og varaner, men har også træk til fælles med slanger. 

Den er middelstor, 42-55 cm lang og har korte ben med fem tæer og lange kløer. De fleste skæl er små, men ryggen har seks langsgående rækker med store skæl, og halen har to sådanne rækker. Næseborene sidder højt oppe på snuden. Den har en gribehale, som ikke kan afkastes.

Træk som minder om varaner er ni nakkehvirvler, to "horn" på hemipenissen, og en lang, todelt tunge. Lighedstræk med slanger er at kraniet er mere solid end hos varanene, og at hele huden skiftes på en gang. Andre ligheder med slanger er at underkæben har et ekstra led, og at den ydre øreåbning mangler. Det nedre øjenlåg har et gennemsigtigt felt.

Øreløse varaner i fangenskab er træge dyr, som ligger det meste af tiden i vand. Man ved næsten ingenting om hvordan de lever i naturen. Nogen mener at de er akvatiske, mens andre tror at de er gravende. Det er mest sandsynlig at begge deler stemmer. De kan sno sig rundt om grene med kroppen og gribehalen, så det kan tænkes at de også klatrer i træer. Det er helt ukendt hvad de spiser. I 1976 blev der fundet en hun med seks store æg, så de er antagelig æglæggende, men det kan også tænkes at æggene ikke tilhørte den hun. Man har troet at arten er meget sjælden, men i 1963 dukkede der mange eksemplarer op efter en oversvømmelse. Det tyder på at de sædvanligvis gemmer sig i gange under jorden, men at vandet tvang dem frem.

Arten er så speciel at den tidligere blev placeret alene i familien Lanthanotidae. De eneste fossiler som ligner øreløs varan er fra sen kridt i Gobiørkenen. Her har man fundet arterne Cherminotus longifrons og Aiolosaurus oriens. Arten Ovoo gurval blev beskrevet fra samme sted i 2008, og kan også være en slægtning. Lanthanotus, Cherminotus og Aiolosaurus regnes nu til underfamilien Lanthanotinae i en udvidet familie Varanidae, hvor de egentlige varaner (Varanus) placeres i underfamilien Varaninae.

Varanfamilien
Iljusjin Il-76-nedskydningen ved Lugansk

Iljusjin Il-76-nedskydningen ved Lugansk natten til d. 14. juni 2014 var en nedskydning af et Iljusjin Il-76MD transportfly fra det ukrainske luftvåben under den væbnede konflikt i det østlige Ukraine. Alle 49 ombordværende omkom, heriblandt 40 faldskærmstropper fra den ukrainske 25. luftbårne brigade.

Det militære transportfly medbragte desuden en BMD-2 let tank, andet militært udstyr og forsyninger, som skulle være brugt mod de prorussiske separatistiske militser, der april-maj 2014 stod bag oprettelsen af de selvudråbte folkerepublikker Lugansk og Donetsk.

Nedskydningen 
Sammen med to andre ukrainske militærfly var flyet under indflyvning til Luhansk International Airport, da det kom under beskydning af jord til luft-missiler og efterfølgende tung maskingeværild, hvorefter det kl. 00.51 lokal tid (kl. 23.51 d. 13. juni dansk sommertid) styrtede ned og brændte 5,5 km øst for Luhansk International Airport på en hvedemark ved landsbyen Novohannijka 20 km sydøst for Lugansk.
Af de øvrige fly landede det første sikkert i Luhansk, mens det sidste returnerede til udgangspunktet Melitopol Air Base, uskadt.

Ukrainsk militær fandt angiveligt samme dag nær lufthavnen to tomme rør fra skulderbårne Igla jord til luft-missiler, som man mener militserne tidligere kan have stjålet fra det ukrainske militær og som kan være anvendt til angrebet.
Kontoret for den ukrainske statslige anklager bekræftede samme dag, at der har været anvendt jord til luft-missiler til nedskydningen og statsanklageren fremsatte et anklageskrift.

Reaktion 
Ukraines præsident Petro Porosjenko erklærede d. 15. juni som national sørgedag og truede de russiske separatister med en "passende reaktion".

Eksterne henvisninger 

 Overvågningsvideo - Youtube
 Separatister skyder fly ned: 49 ukrainske soldater dræbt - Information 14. juni 2014
 Ukrainian military plane shot down; all 49 aboard dead - CNN 14. juni 2014 (video)
 National sørgedag i Ukraine efter flynedskydning - DR 14. juni 2014
 Lidegaard klar til at reagere efter nedskydning - Berlingske 14. juni 2014
 49 dræbt i nedskudt fly: Ukrainsk præsident klar til at straffe - BT 14. juni 2014
 Ukrainian authorities confirm 49 dead as plane shot down in Lugansk  - ITAR-TASS 14. juni 2014.
 49 dræbte ukrainske soldater i nedskudt fly  - newsgerrig.com 15. juni 2014
 Ukraine: Militærfly formentlig skudt ned fra Rusland - Information 14. juli 2014
 Criminal Occurrence description  - Aviation Safety Network 3. aug. 2014

Se også 
 Malaysia Airlines Flight 17

Flyulykker og -hændelser i 2014
Ukraines militær
Skål (ære)

En skål er en handling, hvor flere personer, inden disse i fællesskab drikker, gør tegn til at ønske noget godt (eksempelvis sundhed, held, lykke) og betegner også den ceremoni, der går forud for drikningen. En skål kan være ledsaget af ordet "skål" eller en egentlig tale.

Etymologi 
Ordet skål stammer fra vikingetiden. Det henviser til den fælles skål man drak af. Det er også muligt at det er beslægtet med det oldnordiske ord ‘’’skalli’’’ som betyder hjerneskal eller skaldet. 

Ordet hænger sammen med vikingernes selskabelighed.

Reference 

Ord og vendinger
Mad og drikke
Calum Chambers

Calum Chambers (født 20. januar 1995 i Petersfield) er en engelsk fodboldspiller (forsvarer), der spiller i Premier League hos Aston Villa F.C.. 

Chambers spillede hele sin ungdomskarriere hos Southampton. I 2012 blev han indlemmet i klubbens seniortrup, og som 17-årig fik han den 28. august samme år sin debut i en Carling Cup-kamp på udebane mod Stevenage. Den 28. juli 2014 blev han solgt til Arsenal for en pris, der afhængigt af hans præstationer, kunne løbe op i 16 millioner britiske pund.

Klubkarriere

Southampton 
Chambers startede sin karriere i Southampton i en alder af 7 år. Her gik han gennem ungdomsholdene og i 2012-2013 sæsonen, blev han indlemmet i førsteholdstruppen. Chambers fik sin professionelle debut d. 28 august 2012 mod Stevenage i en 4-1 sejr i Liga Cuppen.

Han fik sin liga debut d. 17 august 2013, hvor han spillede hele kampen i en 1-0 sejr mod West Bromwich Albion. Chambers nåede at spille 25 optrædener, 22 i ligaen, før han skiftede til Arsenal i 2014.

Arsenal 
Chambers fik sin første træningskamp for Arsenal 2. august 2014 i en 5-1 sejr mod S.L. Benfica. Kort efter fik han sin debut for holdet i en betydende kamp i FA Community Shield-kampen mod Manchester City F.C., som Arsenal vandt 3-0. Chambers spillede fast i første halvdel af sæsonen 2014-2015, men da han blev skadet, overtog Héctor Bellerín backpladsen, så Chambers stort set ikke spillede i halvanden sæson. Kort inden transfervinduet blev lukket i august 2016 blev han udlejet til Middlesbrough F.C., hvor han var hele sæsonen 2016-17.

Han vendte tilbage til Arsenal i sommeren 2017 og forlængede sin kontrakt med klubben. I august 2018 blev han igen udlejet, denne gang til Fulham F.C.. Lejemålet lød på sæsonen 2018-19. Efter sæsonafslutning, som endte med nedrykning, blev Chambers kåret til 'Årets Spiller' i Fulham.

Titler 
Community Shield
 2014 med Arsenal F.C.

Referencer

Eksterne henvisninger 

Fodboldspillere fra England
Fodboldspillere fra Southampton F.C.
Fodboldspillere fra Arsenal F.C.
Fodboldspillere fra Fulham F.C.
Andreas Reinke

Andreas Reinke (født 10. januar 1969 i Krakow am See, Østtyskland) er en tidligere tysk fodboldspiller (målmand).

Reinke var i løbet af sin 20 år lange karriere tilknyttet flere klubber i både Tyskland og udlandet, heriblandt Kaiserslautern, Hamburger SV og Werder Bremen. Med både Kaiserslautern og Werder var han med til at vinde såvel Bundesligaen som DFB-Pokalen.

Titler 
Bundesligaen
 1998 med FC Kaiserslautern
 2004 med Werder Bremen

DFB-Pokal
 1996 med FC Kaiserslautern
 2004 med Werder Bremen

DFB-Ligapokal
 2006 med Werder Bremen

Referencer

Eksterne henvisninger 
 Spillerprofil på footballdatabase.eu
 Spillerprofil på kicker.de

Fodboldspillere fra Tyskland
Fodboldspillere fra Hamburger SV
Fodboldspillere fra Werder Bremen
Fodboldspillere fra 1. FC Kaiserslautern
Fodboldspillere fra FC St. Pauli
Fodboldspillere fra Real Murcia
Personer fra Mecklenburg-Vorpommern
Jacob Dehn Andersen

Jacob Dehn Andersen (født 4. august 1995 i Danmark) er en dansk fodboldspiller, der spiller for Skive IK.

Klubkarriere

Randers FC 
Andersen kom til Randers FC som ynglingespiller fra IK Skovbakken.

Allerede som blot 16-årig fik han sin debut, da han var med i start 11'eren for Randers, i en kamp imod Viborg FF den 27. april. Han havde forinden da tidligere været til prøvetræning i Celtic F.C..

Senere i juni 2012, stadig som 16-årig, fik han sin professionelle kontrakt og blev dermed rykket op i Superliga-truppen. Han blev dermed også den yngste spiller nogensinde i Randers, som blev rykket op i Superliga-truppen.

Vejle Boldklub 
I sommeren 2015, skiftede Jacob Dehn til Vejle Boldklub i 1. division. Han spillede 27 kampe i ligaen i den efterfølgende sæson.

Viborg FF 
Den 18. juli 2016 blev han hentet til Viborg FF på en fri transfer.

Referencer

Eksterne henvisninger 
 

Fodboldspillere fra Danmark
Fodboldspillere fra Randers FC
Fodboldspillere fra Vejle Boldklub
Jesper Bøge

Jesper Bøge Pedersen (født 22. februar 1990 på Fyn) er en dansk fodboldspiller, der spiller for danske Hobro IK.

Karriere

FC Midtjylland 
Bøge skiftede til FCM fra Bogense G&IF som ynglingespiller. Han blev først i 2010 professionel, da han underskrev en ny kontrakt med FCM i januar 2010.

Efter nye indkøb, blev han i sommeren 2012 tredjevalget på højre backen. Derfor valgte han, at han gerne ville forlade klubben.

FC Fyn 
Efter en vellykket prøvetræning, skiftede Bøge den 3. august 2012 til FC Fyn, eftersom han kun fik to ligakampe for FCM.

Hobro IK 
Den 13. marts 2013 skrev Bøge en 1,5-årig kontrakt med Hobro. Han hjalp sin klub med at rykke op til Superligaen i 2014/15 sæsonen.

Referencer

Eksterne henvisninger 

Fodboldspillere fra Danmark
Fodboldspillere fra FC Midtjylland
Fodboldspillere fra FC Fyn
Fodboldspillere fra Hobro IK
Bert Williams

Bert Frederick Williams MBE (31. januar 1920 - 19. januar 2014) var en engelsk fodboldspiller (målmand).

Williams repræsenterede primært Wolverhampton Wanderers, som han både vandt det engelske mesterskab og FA Cuppen med. Han spillede også nogle sæsoner hos Walsall.

Williams spillede desuden 24 kampe for det engelske landshold. Hans første landskamp var et opgør mod Frankrig 22. maj 1949, hans sidste en kamp mod Wales 22. oktober 1955.

Williams var en del af det engelske hold der deltog ved VM i 1950 i Brasilien, landets første VM-deltagelse nogensinde. Turneringen endte med et skuffende exit efter det indledende gruppespil for englænderne, og Williams spillede alle landets tre kampe.

Referencer 

Fodboldspillere fra England
Fodboldspillere fra Wolverhampton Wanderers F.C.
Fodboldspillere fra Walsall F.C.
Personer tildelt Member of the Order of the British Empire
Bill Eckersley

William "Bill" Eckersley (16. juli 1925 - 25. oktober 1982) var en engelsk fodboldspiller (venstre back).

Eckersley spillede hele sin 14 år lange karriere hos Blackburn Rovers. Han spillede over 400 ligakampe for klubben, der i perioden flere gange rykkede op og ned mellem den bedste og næstbedste engelske række.

Eckersley spillede desuden 17 kampe for det engelske landshold. Hans første landskamp var et opgør mod Spanien 2. juli 1950, hans sidste en kamp mod Ungarn 25. november 1953.

Eckersley var en del af det engelske hold der deltog ved VM i 1950 i Brasilien, landets første VM-deltagelse nogensinde. Turneringen endte med et skuffende exit efter det indledende gruppespil for englænderne, og Eckersley spillede én af landets tre kampe.

Referencer 

Fodboldspillere fra England
Deltagere ved verdensmesterskabet i fodbold 1950
Fodboldspillere fra Blackburn Rovers F.C.